29/11/2010 | Administración LocalMunicipal
Carral
Ordenanza municipal reguladora do prezo público pola prestación do servizo de axuda no fogar no Concello de Carral

Elevado a definitivo o acordo plenario adoptado en sesión plenaria celebrada o 26 de agosto de 2010 pola que se aproba inicialmente a Ordenanza municipal reguladora do prezo público pola prestación do servizo de axuda no fogar no Concello de Carral, por non se ter presentado ningunha reclamación nin suxestión dentro do prazo de información pública e audiencia aos interesados. Publícase de seguido o texto íntegro, de conformidade co previsto nos artigos 65.2, 49 e 70.2 da Lei 7/85, de 2 de abril, Reguladora das bases de réxime local para a súa posterior posta en vigor. Carral, 19 de novembro de 2010 O alcalde Asdo./ José Luís Fernández Mouriño De conformidade con previsto no artigo 117, en relación con artigo 41b do Texto refundido da Lei de Facendas Locais, este Concello establece o prezo público polo Servizo de Axuda no Fogar (SAF). Están obrigados ao pagamento do prezo público regulado mediante a presente Ordenanza ás persoas usuarias do Servizo Municipal de Axuda a Domicilio, segundo o establecido na Orde do 22 de xaneiro de 2009, pola que se regula o servizo de axuda no fogar para a Comunidade Autónoma de Galicia. Para a determinación da capacidade económica das persoas usuarias do servizo terase en conta o establecido no artigo 17 da Orde de 22 do xaneiro de 2009, reguladora do SAF para a Comunidade Autónoma de Galicia. Aos efectos previstos para a aplicación das tarifas, establécese o prezo da hora de prestación do servizo en 12 €, revisable anualmente e de forma automática segundo o índice de prezos ao consumo publicado polo Instituto Nacional de Estadística. Para os efectos de aplicación das tarifas tomarase como referencia o indicador público de rendas de efectos múltiples (IPREM). A contía do prezo público regulada na presente ordenanza, será a fixada na tarifa contida nos apartados seguintes: 1. No caso de que a capacidade económica da persoa usuaria sexa igual ou inferior ao IPREM, quedará exenta da obriga de participar no custo do servizo.2. Para o resto dos supostos establécense os seguintes tramos de co pagamento en función da capacidade económica da persoa usuaria en relación co IPREM: 3. Sen prexuízo do establecido no punto anterior poderán preverse excepción aos criterios xerais no casos en que a problemática principal atendida sexa a desestruturación familiar e se procure a protección e integración social de menores de idade en risco de exclusión, mediante resolución motivada polo órgano competente para acordar a concesión do servizo, da que en en todo caso deberá deixarse constancia no correspondente expediente. A obriga de pagamento do prezo público regulado nesta ordenanza, nace dende que se inicia a presentación do servizo de axuda no fogar. As liquidacións de prezos practicaranse por meses naturais e aboaranse nos primeiros quince días naturais do mes seguinte. O abono efectuarase mediante cargo na conta corrente ou libreta de aforros que o solicitante asigne. Para todo o non previsto na presente ordenanza, estarase ao establecido na orde do 22 de xaneiro de 2009. A presente Ordenanza fiscal entrará en vigor o día seguinte da publicación do seu texto íntegro no Boletín Oficial da Provincia, permanecendo en vigor ata a súa modificación ou derrogación expresa.